als_Latn dik_Latn sag_Latn
aSport.info – Vetëm një ditë pas zyrtarizimit të Robert Lewandowskit si lojtar i Bayern, me polakun që do të bashkohet me skuadrën bavareze në 1 korrik, dalin shumë detaje të prapaskenave, me në mes Realin e Madridit. Sipas asaj që raporton ‘Der Spiegel’, Reali punësoi avokatin britanik Colin Pomford, i cili është ekspert në prishjen e këtyre marrëveshjeve, për të bindur Lewandowskin që të prishte premtimin bërë Bayernit dhe të pranonte ofertën e Real. Oferta e Real ishte një rrogë prej 9.5 milionë eurosh në sezon, që me bonuse shkonte 10 milionë, që do të thotë 2 milionë euro më shumë sesa do të fitojë tek Bayern. Negociatorët e Real do të fitonin 14 milionë euro nësë do ta bindnin polakun të transferohej në Madrid, si dhe 10 milionë euro do të pagueshin në arkën e Dortmund për ta blerë lojtarin që në janar.E gjithë kjo ndodhte ndërkohë që Bayern gjendej në Marok ku po luhej Kupa e Botës për klube. Presidenti bavarez Uli Hoeness e mori vesh dhe fjalët e tij sipas ‘Der Spiegel’ ishin : “Kjo është luftë”. Kështu që dhe ai ndërhyu për të siguruar fjalën e dhënë nga Lewandowski që përpara 6 muajsh. Këto prapaskena u konfirmuan disi nga vetë protagonistët. Shefi i Dortmund Hans Joachim Watzke deklaronte për ‘Der Spiegel’ : “Rummenigge më telefonoi për të ditur nësë donim të shisnim Robertin tek Real në janar. Por ne nuk e kishim menduar një gjë të tillë aspak”.
Ndërsa agjenti i Lewandowskit, Maik Barthel u tregua më konkret : “Reali na bëri një ofertë jo morale. Sigurisht që e dëgjuam ofertën e tyre për të respektuar një skuadër kaq të madhe. Por nuk e menduam për asnjë sekondë të thyenim fjalën e dhënë Bayernit”.
Tashmë mbaroi. Reali ngeli me duar bosh pavarësisht tentativave të mëdha, ndërsa Lewandowski do të vishet i kuq që nga 1 korriku. Deri atëhere ka shumë për të ndodhur.
You must be logged in to post a comment Login
als_Latn als_Latn als_Latn eng_Latn